### PD K A M E N J A K

### Korzo 40/I - RIJEKA

### tel: 051/331-212

|  |
| --- |
| **Glavani  - adrenalinski park -** |
| subota, 29.04.2017. |
| **Polazak:** Delta u 8 sati | **Povratak:** u večernjim satima |
| **Prijevoz:** osobna vozila | **Cijena:** 75 kn (prijevoz) + usluga u adrenalinskom parku (80 kn ili po želji) |
| Opis: Adrenalinsko druženje u Parku Glavani + kupanje/šetnja u Rabcu

Pozivamo vas na zajedničko druženje sa brojnim sadržajima u Adrenalinskom parku Glavani u Istri, smještenom kraj gradića Barban, gdje putem skrećemo prema Rabcu, atraktivnom turističkom središtu sa biserno bijelim plažama i kristalno plavim morem. Hrabri će se na jednoj od plaža okupati, jer kupanje u moru ljekovita je praksa tijekom cijele godine, a oni zimogrozniji će prošetati ili se ugostiti u nekom od lokalnih kafića. Osvježeni i procirkulirani nastavljamo prema Parku Glavani: https://www.glavanipark.com/hr/
Adrenalinski park nudi sadržaje za sve uzraste i želje, tako da svatko može izabrati nešto za sebe. Cjenik za grupe od 10 ljudi ili više je umanjen za 33% : https://www.glavanipark.com/hr/cijene Visokogorcima, a i ostalima ovaj bi izlet bio izvanredna vježba i svima preporučam: vježba, žuta, plava, crna ruta za 80 kuna. Trajanje ove ture je oko 3 sata. Tko ne želi uzeti sve do crnog nivoa može slobodno uzeti neke niže nivoe – žuti, plavi ili se zabavljati na ostalim sadržajima i stazama za šetnju.
Park je također primjeren i djeci tako da oni sa obitelji slobodno mogu povesti cijelu obitelj sa sobom.
Nakon adrenalinskih akcija imamo mogućnost roštilja koji se nalazi u parku i koji je na raspolaganju gostima. Stoga sve pozivam na roštilj i druženje nakon aktivnosti.
Svatko neka za roštilj donese ono što hoće, zajedno sa pićem, prilogom i priborom za jelo.Napomena:Isti dan Park osigurava i stolnoteniski turnir. |
| **Težina staze:** tehnički zahtjevna staza (sajle i klinovi) (tri nivoa težine – žuta, plava i crna ruta – sveukupno 3 sata) |
| **Oprema:** Odjeća za aktivnost i ugodne tenisice (oprema za obilazak ruta dobiva se u parku), kupaći kostim i ručnik za kupače |
| **Vodič(i):** Mirta Grandić (092 266 1712) i Mario Glavaz (095 760 6245) |
| **Prijave i informacije:** u tajništvu Društva do25.04.2017. |

Prijavom na izlet svaki član Društva potvrđuje da je upoznat sa zahtjevima izleta, da ispunjava zdravstvene, fizičke i tehničke uvjete za sigurno sudjelovanje na izletu, da ima uplaćenu članarinu HPS-a za tekuću godinu, te da pristupa izletu na vlastitu odgovornost. Sudionik je dužan tijekom izleta slušati upute vodiča. U slučaju loših vremenskih prilika ili drugih nepredviđenih okolnosti, vodič ima pravo promijeniti rutu ili otkazati izlet.